Nubuhoro Jeanne

Nyampinga w'u Rwanda watowe bwa mbere ni Nubuhoro Jeanne atorerwa muri Hoteri Méridien ubu yahindutse Marasa Umubano mu 1991 akaba yarishwe muri genocide yakorewe abatutsi mu 1994. Yaje gusimburwa na Uwera Dalila watowe mu Ukuboza mu 1993 agomba kuba Nyampinga w'u Rwanda mu 1994 akaba ari nawe wamenyekanye cyane akaba kuri ubu aba mu gihugu cy'Ububirigi.Nyampinga w'u Rwanda

 Amateka 
Nubuhoro Jeanne ni we wambitswe ikamba rya mbere mu Rwanda mu 1991 mu birori byabereye kuri Hotel Méridien [ubu  basigaye bayita  Umubano Hotel]. Icyo gihe Nubuhoro Jeanne atorwa yigaga mu mashuri yisumbuye mu ishuri rya G.S.N.D.B.C mu kigo cy'i Byumba. Uyu mukobwa ni mwene  Munyankindi Jean na Nyiramadadari Médiatrice, bari batuye i Ndera ari naho bamwiciye muri Jenoside yakorewe Abatutsi mu 1994.https://www.wikiwand.com/fr/Miss_Rwanda

 Icyo Musaza we Amuvugaho 
Aragira ati : "1992 bimaze gukomera hano mu Rwanda , aho byari bikomeye batangiye guterwa grenade,avuga ko  mushiki we na nyina  bagiye i Burundi bahunze bagezeyo biberayo. Yagezeyo ajya no mu irushanwa rya Nyampinga wo mu gihugu cy' Uburundi , yaje muri batatu ba mbere. Sinzi niba yarabaye igisonga cya kangahe ariko ari muri batatu ba mbere."Yongeraho ati “Icyo gihe habaye ibibazo bya ba Ndadaye bagaruka mu Rwanda, Jenoside yabaye batashye. Nubuhoro na mama babiciye i Ndera muri Caraes, yiciwe rimwe na murumuna wanjye witwaga Jean Fidèle Mutaganira na Paulina Mutesi, abo bavandimwe banjye bari muri ba bandi basizwe n’abasirikare b’abazungu nyuma interahamwe zirabica".

 Urupfu yapfuye rw'agashinyaguro 
Mudahunga Jean Marie ari we Musaza Wa miss wa mbere W'u Rwanda  avuga ko Miss Nubuhoro Jeanne yishwe nabi urupfu rubabaje ndetse rw’agashinyaguro muri Jenoside, ngo mu makuru n'ubuhamya bwatanzwe n’abarokokeye i Ndera, hari abahamya ko interahamwe zavanye uyu mukobwa mu bandi zimukorera iyicarubozo. Ngo interahamwe zamujombaguraga ibyuma zikanamubwira zimwishongoraho ko ‘ari we Nyampinga w’u Rwanda.

 Referances 
Ikiciro:Miss Rwanda